OpenLLM-France/wikimedia huggingface dataset:
# País de Vitré

El País de Vitré (bretó Bro Gwitreg) és un país (Llei Voynet), que aplega una comunitat d'aglomeració i dues comunitats de comunes: Vitré-Comunitat, País de la Roche-aux-Fées i País guerchais, per una convenció d'associació.

## Orientacions del País

El País de Vitré ha adoptat una carta basada en els principis següents:
* Identitat forta: dotar el territori d'una identitat econòmica, cultural i mediambiental forta i oberta a l'exterior.
* Un envit de qualitat de vida i medi ambient: fer del medi ambient i de l'urbanisme un avantatge en termes de qualitat de vida i imatge per al país.
* Cap a la plena ocupació: Mobilitzar les iniciatives a favor del desenvolupament econòmic del País de Vitré - Porta de Bretanya.
* Una qualitat de serveis i de comunitats solidàries: enriquir el territoei en equipaments col·lectius i serveis aportats a la població.

## Les 63 comunes

| Cantó d'Argentré-du-Plessis Argentré-du-Plessis ; Brielles ; Domalain ; Étrelles ; Gennes-sur-Seiche ; Le Pertre ; Saint-Germain-du-Pinel ; Torcé ; Vergéal. Cantó de Châteaubourg Châteaubourg ; Domagné ; Louvigné-de-Bais ; Saint-Didier ; Saint-Jean-sur-Vilaine. Cantó de Janzé Amanlis ; Boistrudan ; Brie ; Janzé ; Piré-sur-Seiche. (menys Corps-Nuds) | Cantó de La Guerche-de-Bretagne Availles-sur-Seiche ; Bais ; Chelun ; Drouges ; Eancé ; La Guerche-de-Bretagne ; Moutiers ; Moulins ; Moussé ; Rannée ; La Selle-Guerchaise ; Visseiche. Cantó de Retiers Arbrissel ; Coësmes ; Essé ; Forges-la-Forêt ; Marcillé-Robert ; Martigné-Ferchaud ; Retiers ; Sainte-Colombe ; Le Theil-de-Bretagne ; Thourie. | Cantó de Vitré-Est Balazé ; Bréal-sous-Vitré ; La Chapelle-Erbrée ; Châtillon-en-Vendelais ; Erbrée ; Mondevert ; Montautour ; Princé ; Saint-M'Hervé ; Vitré (fracció); Cantó de Vitré-Oest Champeaux ; Cornillé ; Landavran ; Marpiré ; Mecé ; Montreuil-des-Landes ; Montreuil-sous-Pérouse ; Pocé-les-Bois ; Saint-Aubin-des-Landes ; Saint-Christophe-des-Bois ; Taillis ; Val-d'Izé ; Vitré (fracció). |

## Referències

* ↑ «Le Pays, à quoi ça sert ?» (en (francès)). http://www.paysdevitre.org. Arxivat de l'original el 2012-07-28. [Consulta: 10 maig 2013].
* ↑ «Orientations» (en (francès)). http://www.paysdevitre.org. Arxivat de l'original el 2012-07-28. [Consulta: 10 maig 2013].

## Vegeu també

* Intercomunalitats d'Ille i Vilaine
# Datarpur

Datarpur fou un estat natiu de l'Índia, avui a Himachal Pradesh, que va ser independent fins vers el 1809 quan davant els atacs gurkhes, va quedar sota protecció del maharajà Ranjit Singh que el va convertir en un jagir, i a la mort del raja Govind el 1818, el seu successor Jagat Chand va haver d'entregar el seu domini rebent un petit jagir pel seu manteniment. El jagirdar es va revoltar el 1848 i fou deportat a Almora on va morir el 1877; la casa reial encara existeix. Estava governat per una dinastia katoch del clan dadhwal.
L'estat fou fundat vers la meitat del segle XVI i va tenir 11 sobirans el primer dels quals va donar el seu nom a l'estat:
* 1. Raja Datar Chand vers 1550
* 2. Raja Ganesh Chand
* 3. Raja Chatar Chand
* 4. Raja Udai Chand
* 5. Raja Prithi Chand
* 6. Raja Jai Chand
* 7. Raja Dalel Chand
* 8. Raja Ugar Chand
* 9. Raja Nand Chand ?-1806
* 10. Raja Govind 1806-1818
* 11. Raja Jagat Chand 1818-1848 (+1877)

## Referències

* Genealogia per H. Soszynski Arxivat 2009-05-29 a Wayback Machine.
# Datan i Abiron

Segons la Bíblia, Datan (en hebreu דתן, Dathan) i Abiron o Abiram (en hebreu אֲבִירָם, Abiron o Abiram) eren dos germans israelites que es van rebel·lar contra Moisès durant l'Èxode del poble hebreu pel desert després de la sortida d'Egipte.
Datan i Abiron eren germans i fills d'Heliab, un net del patriarca Rubèn. Un germà seu s'anomenava Nemuel. Juntament amb el quehatita Corè, van reunir 250 membres del Sanedrí per prendre-li el poder al profeta Moisès i convertir-se en la casta regnant
Jahvè però els va castigar; va esberlar el terra davant de les seves tendes i tots els conspiradors van ser engolits i van morir juntament amb les seves famílies.

## Datan en les arts

L'aparició més coneguda de Datan és la interpretació d'Edward G. Robinson a la pel·lícula Els Deu Manaments de Cecil B. DeMille, on Charlton Heston feia el paper del profeta Moisès. Al film, Datan és un israelita que treballa per als egipcis actuant de capatàs i espia. De fet, després de delatar Moisès, el faraó el nomena Governador de Goshen.
Datan surt d'Egipte amb la resta dels esclaus israelites i és un dels conspiradors per crear el Vedell d'or. Quan Moisès baixa de la muntanya i veu què ha fet el seu poble, enfurismat llença les taules de la Llei i s'esberla el terra, engolint molts idòlatres i entre ells el mateix Datan.

## Referències

* ↑ Llibre dels Nombres. 26:9
* ↑ Llibre dels Nombres. 16:2
* ↑ Deuteronomi. 11:6
* ↑ Enciclopèdia Espasa Volum A-Z. pàg. 42 (ISBN 84-239-7591-6)

## Vegeu també

* Abiram
# Patissodes

Patissodes és un gènere d'arnes de la família Crambidae descrit per George Hampson el 1919 La seva única espècie, Patissodes fulvinotata, descrita pel mateix autor en el mateix any, es troba a Singapur.

## Referències

* ↑ «GlobIZ search». [Consulta: 26 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Patissodes". The Global Lepidoptera Names Index. Natural History Museum.
* ↑ Savela, Markku. "Patissodes Hampson, 1919". Lepidoptera and Some Other Life Forms.
# Pere Muñoz Perugorría

Pere Muñoz Perugorría (Palma, 1971) és un expolític, empresari i comunicador mallorquí.
Estudis de Dret per la Universitat de les Illes Balears, va realitzar un postgrau en Gestió i Polítiques culturals per la Universitat de Barcelona i un Màster en Gestió Cultural per la Universidad Complutense de Madrid.
Fou membre fundador de Joves de Mallorca per la Llengua (1996),
S'afilià al PSM. Del 1997 al 1999 fou director insular de cultura al Consell de Mallorca. Del 1999 al 2003 fou Director General de Cultura de la Conselleria d'Educació i Cultura del Govern de les Illes Balears, dirigida per Damià Pons Pons. Va ser secretari general del PSM a Palma. El 2003, fou candidat a la batllia de Palma pel PSM en guanyar les primàries al fins llavors cap del grup municipal Gabriel Barceló i fou regidor a l'Ajuntament fins al maig del 2006, quan deixà la regidoria i el partit en desacord amb la formació del Bloc per Mallorca.
En deixar la política es dedica a la gestió cultual i patrimonial a través d'algunes empreses que va fundar, essent el projecte més destacat Spiritual Mallorca, que agrupa la gestió d'espais religiosos per a la visita turístico cultural.
Des de setembre de 2009 fins al 2012 fou el Director del Laboratori de Cultura i Turisme de la Fundació Barcelona Mèdia - Centre d'Innovació, que se dedica a la innovació en l'àmbit del sector de la comunicació.
Ha desenvolupat gran part de la seva feina al Brasil, on ha elaborat projectes com el "Pla de Marketing Turístic de Brasil", el "Pla de posicionament de Brasília", plans de desenvolupament turístic a diversos estats de la Federació, etc.
El 2016 va ser nomenat Director Gerent de l'Agència de Turisme de Balears, càrrec que abandonà el novembre de 2017, i durant el qual va crear el programa de desestacionalització turística "Better in Winter" i els "Premis de Turisme de les Illes Balears", que reconeixen la tasca més destacada dins l'àmbit turístic a les Balears.
Dins la línia de conferenciant internacional ha realitzat intervencions sobre gestió turística, competitivitat de destinacions, cultura i comunicació, a multitud de països essent les més destacades les que periòdicament realitza arreu del territori brasiler.
Ha col·laborat en diverses publicacions com Diari de Balears, Última Hora i l'Avui. És l'editor de la Revista Lluc.

## Referències

* ↑ http://www.diariodemallorca.es/secciones/noticia.jsp?pNumEjemplar=1242&pIdSeccion=4&pIdNoticia=200450%5BEnllaç+no+actiu%5D
* ↑ http://www.diariodemallorca.es/secciones/noticia.jsp?pNumEjemplar=1186&pIdSeccion=2&pIdNoticia=188673%5BEnllaç+no+actiu%5D

## Enllaços externs

* Entrevista a Tribuna Mallorca Arxivat 2006-12-31 a Wayback Machine.
* Bloc personal
# Pere Muñoz Machín Rodríguez

Pere Muñoz Machín Rodríguez (Mieres, 6 de novembre de 1958) fou un destacat ciclista professional català dels anys vuitanta.
Nascut a Mieres (Astúries) però català d'adopció (es traslladà a Olot ben jove), Pere Muñoz va ser professional entre els anys 1980 i 1990. Fou un gran escalador i destacaren les seves actuacions al Giro d'Itàlia, en què guanyà una etapa i el Gran Premi de la Muntanya el 1986.

## Palmarès

* 1981
** Vencedor d'una etapa de la Volta a Espanya
** Vencedor d'una etapa de la Volta a Astúries
** Vencedor d'una etapa de la Setmana Catalana
** Vencedor d'una etapa de la Volta a Burgos
* 1982
** 1r de la Volta de les Tres Províncies
** 1r al Gran Premi Navarra
** 1r al Trofeu Masferrer
** Vencedor de 2 etapes de la Setmana Catalana
** Vencedor d'una etapa de la Volta a Aragó
* 1983
** 1r de la Volta a Astúries i vencedor d'una etapa
** 1r de la Volta a Castella i vencedor d'una etapa
* 1984
** 1r a la Clásica de Ordizia
** Vencedor d'una etapa de la Volta a Catalunya
* 1985
** Vencedor d'una etapa de la París-Niça
** Vencedor d'una etapa de la Volta a Euskadi
* 1986
** Vencedor d'una etapa del Giro d'Itàlia i 1r del Gran Premi de la Muntanya
** Vencedor d'una etapa de la París-Niça
* 1989
** Vencedor d'una etapa de la Volta a Burgos

### Resultats al Tour de França

* 1984. 8è de la classificació general
* 1985. Abandona (15a etapa)
* 1986. Abandona per caiguda (5a etapa)
* 1987. 22è de la classificació general
* 1988. Abandona (12a etapa)

### Resultats a la Volta a Espanya

* 1980. 27è de la classificació general
* 1981. 2n de la classificació general. Vencedor d'una etapa
* 1982. 25è de la classificació general
* 1983. 8è de la classificació general
* 1985. Abandona
* 1989. 34è de la classificació general
* 1990. Abandona

### Resultats al Giro d'Itàlia

* 1980. Abandona
* 1981. 41è de la classificació general
* 1982. Abandona
* 1983. 11è de la classificació general
* 1986. 10è de la classificació general. Vencedor d'una etapa. 1r del Gran Premi de la Muntanya
* 1987. 18è de la classificació general

## Referències

* ↑ «Pedro Muñoz, el relevo de los escaladores». [Consulta: 14 agost 2022].
* ↑ Hexágono, El. «Pedro Muñoz Rodríguez, pedaladas de una vida» (en castellà), 08-02-2021. [Consulta: 14 agost 2022].
* ↑ Archives, Cycling. «Pedro Muñoz Machín Rodríguez» (en anglès). [Consulta: 14 agost 2022].
* ↑ «Ciclismo - Pedro Muñoz Machín Rodríguez (España)». [Consulta: 14 agost 2022].

## Enllaços externs

* Fitxa de Pere Muñoz a sitiodeciclismo.net
# Dewa ka Bas

Dewa ka Bas fou un estat tributari protegit, format per una thikana feudataria de Jaipur i regida per una branca de la dinastia kachhawa, del clan Nathawat. El fundador de la dinastia fou thakur Sahib Shri Gopal Singhji al segle XIX. Shiv Bax Singhji no va deixar fills i va adoptar com a successor (de fet només el títol) al seu nebot thakur Sahib Shri Jai Singhji.

## Llista de thakurs

* Thakur Sahib Shri Gopal Singhji
* Thakur Sahib Shri Durjan Sal Singhji (fill)
* Thakur Sahib Shri Shiv Bax Singhji (fill)

## Referències

* Genealogia per H. Soszynski
# Derivada aritmètica

En la teoria de nombres, la derivada aritmètica, o derivada numèrica, és una funció definida per a enters, basada en la seva descomposició en factors primers, per analogia amb la regla de producte de la derivada d'una funció que es fa servir en l'anàlisi.

## Definició

Per a nombres naturals es defineix de la manera següent:
* $\scriptstyle p'=1\!$ per a qualsevol nombre primer $\scriptstyle p\!$.
* $\scriptstyle (ab)'=a'b+ab'\!$ per a qualsevol $\scriptstyle a{\textrm {,}}b\in \mathbb {N}$ (Regla del producte).
Per tal que coincideixi amb la regla del producte $1'$ es defineix com $0$, tal com és $0'$. Explícitament, suposant que
    $x=p_{1}^{e_{1}}\cdots p_{k}^{e_{k}}{\textrm {,}}$
on $p_{1},\dots ,p_{k}$ són nombres primers diferents i $e_{1},\dots ,e_{k}$ són enters positius. Llavors
    $x'=\sum _{i=1}^{k}e_{i}p_{1}^{e_{1}}\cdots p_{i}^{e_{i}-1}\cdots p_{k}^{e_{k}}=\sum _{i=1}^{k}{\frac {e_{i}}{p_{i}}}x.$
La derivada aritmètica també compleix la regla de la potència (per a nombres primers):
    $(p^{a})'=ap^{a-1}{\textrm {,}}\!$
on $p$ és primer i $a$ és un enter positiu. Per exemple
    ${\begin{aligned}81'=(3^{4})'&=(9\cdot 9)'=9'\cdot 9+9\cdot 9'=2[9(3\cdot 3)']\\&=2[9(3'\cdot 3+3\cdot 3')]=2[9\cdot 6]=108=4\cdot 3^{3}.\end{aligned}}$
La successió de derivades aritmètiques per k = 0, 1, 2... comença (successió A003415 a l'OEIS):
    0, 0, 1, 1, 4, 1, 5, 1, 12, 6, 7, 1, 16, 1, 9, ....
E.j. Barbeau va ser el primer a formalitzar aquesta definició. L'estenia a tots els enters demostrant que $(-x)'=-x'$ defineix unívocament la derivada sobre els enters. Barbeau també l'estenia a nombres racionals. Victor Ufnarovski i Bo Åhlander l'estenien a certs irrationals. En aquestes ampliacions, la fórmula de damunt encara s'aplica, però els exponents $e_{i}$ es permet que siguin nombres racionals arbitraris.

## Rellevància per a la teoria de nombres

Ufnarovski i Åhlander han detallat la connexió de la funció a conjectures teòriques de nombre famoses com la conjectura dels nombres primers bessons, la conjectura de nombres primers trigèmins, i la Conjectura de Goldbach. Per exemple, la conjectura de Goldbach implicaria, per a cada k > 1 existeix un n de manera que n' = 2k. La conjectura dels nombres primers bessons implicaria que hi hagi una quantitat infinita de k per als quals k'' = 1.

## Referències

* E. J. Barbeau, "Remark on an arithmetic derivative", Canadian Mathematical Bulletin Vol. 4 (1961), 117–122.
* Victor Ufnarovski and Bo Åhlander, "How to Differentiate a Number", Journal of Integer Sequences Vol. 6 (2003), Article 03.3.4.
* Arithmetic Derivative Arxivat 2007-10-18 a Wayback Machine., Planet Math, accessed 04:15, 9 April 2008 (UTC)
* L. Westrick. Investigations of the Number Derivative.
* Peterson, I. Math Trek: Deriving the Structure of Numbers.
* Stay, M. Generalized Number Derivatives.
# Pic Mauvic

El Maubic o pic Maubic és un cim de 3.074 m d'altitud, amb una prominència de 10 m, que es troba a l'aresta NE del Pic Long, al massís de Nhèuvièlha, al departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
# Pic Meru

El Pic Meru és una muntanya situada a la Divisió de Garhwal de l'Himàlaia, a l'estat d'Uttarakhand a l'Índia. Es troba entre el Thalay Sagar i el Shivling, i compta amb diverses rutes d'alt repte. El nom "Meru" probablement es va originar de la paraula "espina" en idioma tàmil primitiu, en referència a la forma de la muntanya. Té 6.660 metres d'altura (21.850 peus). Va ser el lloc del salt BASE més alt del món des de la Terra, per Glenn Singleman i Heather Swan des d'una altura de 6.604 metres (21.667 peus) al juny de l'any 2006, però va ser superat pel salt de Valery Rozov el 2013 des de la cara nord de l'Everest.
La muntanya té tres pics: Sud (6.660 metres, 21 850 peus), Central (6.310 metres, 20.700 peus), i Nord (6.450 metres, 21.160 peus). Els dos pics més alts van ser escalats abans que el difícil pic Central, que va ser escalat per primera vegada en 2001 per Valery Babanov en una ascensió en solitari, dues vegades per altres equips el 2006, i per primera vegada per la ruta "Aleta de Tauró" en 2011.

## Referències

* ↑ Negi, Sharad Singh. «Important Mountain Peaks of Uttarakhand». A: Uttarakhand: Land and People. M.D. Publications Pvt. Ltd., 1995, p. 4. ISBN 978-81-85880-73-0 [Consulta: 16 març 2020].
* ↑ O'hare, Sean «We conquered the Shark's Fin! American climbers become world's first to summit 20,700ft Himalayan peak after 11-day trek. Shark's Fin on India's Mount Meru is a near vertical climb for only the bravest of explorers». Daily Mail, 31-12-2012 [Consulta: 16 març 2020].
* ↑ Gibson, Jano «Leap from the top of the world». The Sydney Morning Herald, 08-06-2006 [Consulta: 16 març 2020].
* ↑ Maggs, Jo «Everest: 60th anniversary of first ascent marked by Valery Rozov with base jump record attempt». Guinness World Records, 29-05-2013 [Consulta: 16 març 2020].
* ↑ Babanov, Valery. «Himalayan Journal 58: Meru Peak: the gate to the sky». The Himalayan Journal, 2002. Arxivat de l'original el 20 d’octubre 2011. [Consulta: 16 març 2020].
* ↑ Beckwith, Christian «Japanese climb Meru before Czechs». The Himalayan Club, 20-11-2006 [Consulta: 16 març 2020].
* ↑ Coley, Mariah «Shark's Fin Full Report». Alpinist, 17-10-2011 [Consulta: 16 març 2020].
# Deflació (desambiguació)

«Deflació» té aquests significats:
* la deflació econòmica, una caiguda generalitzada del nivell de preus en una economia;
* l'algorisme de deflació, un algorisme informàtic de compressió de dades.
* una depressió de deflació, un accident geomorfològic també conegut com a dunes blowout.
# Peter Latham

Peter Latham (Te Awamutu, Waikato, 8 de gener de 1984) és un ciclista de Nova Zelanda, especialista en pista. Del seu palmarès destaquen dues medalles de bronze en els Campionats del món de persecució per equips i una al de Contrarellotge sub-23.

## Palmarès en pista

* 2003
** Campió de Nova Zelanda en Persecució
* 2005
** Campió d'Oceania en Persecució per equips, amb Timothy Gudsell, Marc Ryan i Jason Allen
* 2009
** Campió d'Oceania en Persecució per equips, amb Sam Bewley, Wesley Gough i Marc Ryan

### Resultats a la Copa del Món en pista

* 2011-2012
** 1r a la Classificació general i a la prova de Pequín, en Persecució

## Palmarès en ruta

* 2003
** Campió de Nova Zelanda sub-23 en contrarellotge
* 2004
** Campió de Nova Zelanda sub-23 en ruta
** Campió de Nova Zelanda sub-23 en contrarellotge
** Vencedor d'una etapa del Tour de Southland
* 2005
** 1r als Tres dies de Cherbourg
** Vencedor de 3 etapes del Tour de Wellington
* 2007
** Vencedor d'una etapa del Kreiz Breizh Elites
* 2009
** Campió de Nova Zelanda en Critèrium
* 2010
** Vencedor d'una etapa del Tour d'Elk Grove

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pietro Pulli

Pietro Pulli (Nàpols, 1710 - 1759) sobre les circumstàncies de la vida de Pulli no se sap gaire, ja que va treballar com a mestre de capella a Nàpols i Mòdena.
En la primera meitat del segle xviii, gaudí d'una certa reputació, encara que avui resta completament oblidat. Va compondre òperes amb llibrets en dialecte napolità, incloent Lo castiello sacchejato com pasticcio juntament amb Michele De Falco i Leonardo da Vinci, i la cantata de circumstancies Le nozze del piaceses e dell'allegria, estrenada a Mòdena el 1740.
A més va compondre les òperes següents:
* Arsace
* La Zitelle de lo Vommaro, 1731
* Cajo Marzio Coriolano, 1741
* Il Carnevale e la pazzia, 1739-40
* Il Demetrio, 1749
* La Marina de Chiaja, 1734
* Vologeso, re de 'Parti, 1741
* Zenobia, 1748
* L'olimpiade, 1751

## Referències

* 1 2 Enciclopedia universal ilustrada europeo-americana (en castellà). volum 48, Pu - Qw.. facsímil de l'edició Madrid 1922. Madrid: Espasa-Calpe, 1980, p. 529. ISBN 84-239-4548-0.
* ↑ Caio Marzio Coriolano. Libretto (en italià). Venècia: s.n, 1747, p. 78 [Consulta: 17 octubre 2022].
# Desio

Desio és un municipi italià, situat a la regió de la Llombardia i a la província de Monza i Brianza. L'any 2004 tenia 37.262 habitants.

## Fills il·lustres

* Pasquale Borri (1802-1884), coreògraf.
* Milena Gabanelli (1954) periodista i presentadora de televisió. Nascuda a Nibbiano, Piacenza, va viure a Desio fins als 19 anys.

## Referències

* ↑ «Gabanelli, reporter d'assalto per il Colle» (en italià). La Repubblica, 16-04-2013. [Consulta: 4 abril 2024].
# Disfemisme

Un disfemisme és una paraula o expressió deliberadament despectiva o insultant que es fa servir en lloc d'una altra de més natural o menys agressiva, de manera que és el contrari de l'eufemisme. Es pot utilitzar humorísticament.
Un exemple de disfemisme és "estirar la pota" per "morir". L'eufemisme equivalent seria "traspàs" o "defunció". De la mateixa manera que els eufemismes acostumen a tractar el sexe i la mort, els disfemismes també.

## Mecanismes per la creació de disfemismes
### Afegir sufixos

    El disfemisme més lleuger acostuma a utilitzar el mecanisme morfològic de la derivació.
    Així les paraules neutres com "pagès" o "negre" es poden transformar en "pagesot" o "negrot" només afegint-hi el morfema -ot. La sufixació té un gran potencial degradant.

### Metàfora

    És un dels mecanismes més utilitzats. Un bon exemple d'això és la paraula "totxo", que de només significar "maó ordinari" s'ha lexicalitzat com a adjectiu per a les persones d'obtusa comprensió.

### Errada dissimulada

    Ha estat utilitzada en diversos casos. Per exemple, per degradar l'amant del president Manuel Azaña Díaz, Cipriano Rivas Cerriff, un periòdic advers va publicar que l'havien nomenat cap del protocul fent així referència a la seva homosexualitat; una revista feixista es va referir a Federico García Loca en lloc de Lorca; María Rosa Lida de Malkiel fou denominada a causa de la seva vida sentimental "la Malkiel-Lida", joc de paraules que en català significaria "la mal estimada".

### La cosificació o reïficació

    La cosificació és una metàfora denigrant mitjançant la qual una persona és assenyalada pel nom d'una cosa, per exemple dir "florero" a qui no té res interessant a dir otipació
    S'utilitza molt a Espanya per anomenar les localitats i els seus habitants d'una forma despectiva. Exemples d'això són que els bascos anomenen als castellans vinguts de fora maketos; que els catalans anomenen xarnegos els castellans vinguts de fora; anomenar marcians els murcians fent un joc fonètic, etc.
# Disenteria bacil·lar

La disenteria bacil·lar és un tipus de disenteria, i és una forma greu de shigel·losi. S'associa amb espècies de bacteris de la família Enterobacteriaceae. El terme sol estar restringit a infeccions per Shigella dysenteriae.

## Vegeu també

* Shigella dysenteriae

## Referències

* ↑ «Disenteria bacil·lar» (en anglès). Medical Subject Headings.
# Diodon liturosus

Diodon liturosus és una espècie de peix de la família dels diodòntids i de l'ordre dels tetraodontiformes.

## Morfologia

* Els mascles poden assolir 65 cm de longitud total.

## Alimentació

Menja crustacis i mol·luscs.

## Hàbitat

És un peix marí, de clima tropical i associat als esculls de corall que viu entre 1-90 m de fondària.

## Distribució geogràfica

Es troba des de l'Àfrica oriental (incloent-hi la costa sud-oriental de Sud-àfrica) fins a les Illes de la Societat, el sud del Japó i Nova Gal·les del Sud. No és present a les Illes Hawaii.

## Costums

És un peix solitari.

## Ús comercial

No es comercialitza normalment.

## Observacions

Sembla que produeix enverinament per ciguatera.

## Referències

* ↑ «Diodon liturosus». Catalogue of Life. (anglès)
* 1 2 3 4 5 «Diodon liturosus» (en anglès). FishBase. Froese, Rainer; Pauly, Daniel (editors).
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Leis, J.M., 2001. Diodontidae. Porcupine fishes (burrfishes). p. 3958-3965. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* ↑ Leis, J.M., 2001.
* ↑ Olsen, D.A., D.W. Nellis i R.S. Wood, 1984. Ciguatera in the Eastern Caribbean. Mar. Fish. Rev. 46(1):13-18.

## Enllaços externs

* AQUATAB